**CEEPUS PROGRAM – MOBILNOSTI**

**SAŽETE INFORMACIJE**

Srednjoeuropski program razmjene za sveučilišne studije (CEEPUS) regionalni je program akademske mobilnosti aktivan od 1994. godine. Program se ostvaruje putem mrežne mobilnosti (mreže visokoškolskih ustanova povezane zajedničkom svrhom – područjem istraživanja) i mobilnosti izvan CEEPUS mreža (tzv. *Freemoveri*).

Veleučilište je prihvaćeno kao partner u 7 CEEPUS-ovih mreža (jedna od mreža je od ove godine u statusu *Umbrella*) i na osnovu toga dodijeljeno mu je određeni broj mrežnih mobilnosti u akademskoj godini 2021./2022.

U CEEPUS-u se omogućuju dvije osnovne vrste mobilnosti namijenjene nastavnome osoblju, i to:

* mrežna mobilnost koja uključuje mobilnost unutar odobrenih CEEPUS mreža (*network mobility*) za koju su određene kvote osigurane te
* mobilnost izvan CEEPUS mreža, tzv. slobodnjaci (*freemovers*) za koju kvote nisu unaprijed osigurane i ovise o preostalim sredstvima unutar Ceepus programa (kandidat se može prijaviti za navedenu mobilnost za bilo koje visoko učilište unutar zemalja članica CEEPUS ako ima pozivno pismo ustanove domaćina (*Letter of Acceptance of Host Institution*). Sva pravila i obveze isti su kao i kod mobilnosti unutar mreže)[[1]](#footnote-1).

U nastavku materijala je tablica s popisom partnerskih mreža i ustanova za koje je Veleučilište dobilo kvotu odlazne mobilnosti za nastavnike te za koje nema dodijeljenih kvota već se odobravaju nakon prijava na neku od institucija (ako je to moguće i ustanova domaćin to prihvati).

Molimo Vas pogledajte mogućnosti koje su na raspolaganju!

**UVJETI ZA OSTVARENJE MOBILNOSTI**

Uvjet za odobravanje ove vrste mobilnosti je održavanje 6 sati nastave / mentorskog rada tjedno. Minimalno trajanje ove mobilnosti jest pet dana (do mjesec dana).

Zainteresirani nastavnici/suradnici moraju zadovoljavati sljedeće uvjete:

* članovi su nastavnog osoblja (u nastavnom ili suradničkom zvanju - asistent)
* dobivena suglasnost Dekana o odsustvu s radnog mjesta
* zadovoljavajuće znanje stranoga jezika na kojem će održavati nastavu/predavanja.

Prije prijave kandidat treba proučiti internetske stranice partnerske ustanove.

**CEEPUS STIPENDIJE**

Princip stipendiranja u CEEPUS programu je drukčiji od ERASMUS programa. Stipendija se dobiva od zemlje u koju se dolazi na mobilnost.

Iznose CEEPUS stipendija određuju zemlje potpisnice ugovora kao i ostala prava CEEPUS-ovih stipendista (primjerice, besplatan smještaj, subvencionirana prehrana, zdravstveno osiguranje). Stipendije ovise o standardu života u pojedinoj zemlji i moraju biti dostatne za potrebe mobilnosti.

Iznose stipendije za pojedinu zemlju, kao i koja prava CEEPUS-ovi stipendisti imaju u danoj zemlji možete pronaći na stranici https://www.ceepus.info/. Neke zemlje potpisnice ugovora CEEPUS, među kojima je i Hrvatska, svojim odlaznim stipendistima pokrivaju troškove puta.

**POSTUPAK PRIJAVE ZA CEEPUS STIPENDIJU**

Molim Vas, ukoliko ste ove godine zainteresirani za CEEPUS stipendiju da se što prije javite Uredu za međunarodnu suradnju – CEEPUS koordinatorici. Nakon dogovora s CEEPUS koordinatorom potrebno je ispuniti online prijavu. Prijava se ispunjava u CEEPUS sustavu (www.ceepus.info) praćenjem poveznice ***Manage your mobility applications***. Postupak podnošenja prijave pokreće se pritiskom na ikonu "***Action***", nakon čega je potrebno slijediti upute čarobnjaka. Nakon što ispunite i podnesete prijavu, vašu prijavu treba odobriti matična ustanova, Nacionalni ured za CEEPUS u Hrvatskoj, ustanova-domaćin te Nacionalni ured za CEEPUS u zemlji-domaćinu, koji Vam dodjeljuje stipendiju. Elektronskom poštom primit ćete automatsku obavijest o tome je li Vaša stipendija odobrena ili odbijena. Sve ostale podatke i dokumente vezane uz Vašu stipendiju primit ćete od Nacionalnog ureda za CEEPUS u zemlji-domaćinu.

Nakon mobilnosti, stipendist je dužan ispuniti Mobility Report u CEEPUS sustavu. Prije odlaska nastavnik treba ishoditi kod CEEPUS koordinatora ustanove domaćina potpisanu i ovjerenu potvrdu o duljini boravka (*Letter of Confirmation*). Upute o ostaloj potrebnoj dokumentaciji dobit ćete u tijeku prijave / realizacije mobilnosti (dokumentacija u okviru CEEPUS programa je relativno jednostavna).

**Nastavnik bi trebao prije odlaska na mobilnost s CEEPUS koordinatorom na partnerskoj instituciji dogovoriti pojedinosti vezane uz posjet i realizaciju radnog programa.**

**Molimo Vas prijavu podnesite što prije, a najkasnije do 31. 10. 2021. za ljetni semestar.**

**Za odobrenje mobilnosti potrebna je suglasnost Dekana o odsustvu s radnog mjesta zbog sudjelovanja u CEEPUS programu mobilnosti u svrhu održavanja nastave.**

Raspoložive odlazne stipendije:

* Crvenim su označene mreže i institucije za koje imamo dodijeljenu mobilnost
* Tamo gdje stoji „NISU VIDLJIVE KVOTE“ to znači da u toj mreži nisu dodijeljene kvote za pojedinačne institucije, ali možete se prijaviti na bilo koju instituciju koja je dionik ove mreže te će Vam onda javiti imaju li mjesta i možete li realizirati tu mobilnost.

|  |  |  |  |  |
| --- | --- | --- | --- | --- |
| Mreža | Institucija | Mjeseci\* | Osoba | Linkovi |
| Applied Economics and Management  CIII-SK-0044-16-2122 | KOORDINATOR MREŽE:  Slovak University of Agriculture in Nitra Faculty of Economics and Management [Ing., PhD. Jana Galova](mailto:jana.galova@uniag.sk) [prof. Dr. Ing. Elena Horska](mailto:elena.horska@gmail.com)  Kontakt koordinatora:  jana.galova@uniag.sk  University of Novi Sad  Faculty of Technical Sciences, Department of Industrial Engineering and Management  Dr. sc. Slavica Mitrovic Veljkovic | 1 | 1 | <http://www.ftn.uns.ac.rs/n1641774249/faculty-of-technical-sciences> |
| Intelligent Automation for Competitive Advantage  CIII-RS-0065-16-2122 | KOORDINATOR MREŽE:  University of Novi Sad Faculty of Technical Sciences, Department of Industrial Engineering and Management [Dr. sc. Bojan Lalic](mailto:blalic@uns.ac.rs)  Kontakt koordinatora:  blalic@uns.ac.rs | - | - |  |
| Computer Aided Design of automated systems for assembling  CIII-BG-0722-10-2122 | |  |  | | --- | --- | |  | KOORDINATOR MREŽE: Technical University of Sofia Faculty of Mechanical Engineering Associate Professor, PhD Georgi Dinev | |  |   Kontakt koordinatora [gdinev@tu-sofia.bg](mailto:gdinev@tu-sofia.bg)  Prof. Lubomir Dimitrov |  |  | NISU VIDLJIVE KVOTE |
| Modelling, Stimulation and Computer – aided Design in Engineering and Management  CIII-BG-1103-06-2122 | KOORDINATOR MREŽE  Technical University of Sofia Faculty of Telecommunications Assoc. prof. Dr. GALIA MARINOVA  [gim@tu-sofia.bg](mailto:gim@tu-sofia.bg)  [PhD. Tihomir Brusev](mailto:brusev@ecad.tu-sofia.bg)  Palacký University Olomouc Faculty of Education, Department of Technical Education and Information Technologies Mgr. Tomáš Dragon | 1 | 1 | <https://www.pdf.upol.cz/en/faculty/departments/> |
| Renewable energy sources  CIII-SK-0405-13-2122 | KOORDINATOR MREŽE:  Slovak University of Agriculture in Nitra  Faculty of Engineering  Kontakt koordinatora:  Prof. Ing. PhD Zuzana Palkova  [Zuzana.Palkova@uniag.sk](mailto:Zuzana.Palkova@uniag.sk)  Ing. PhD. Lukaš Vacho  Assoc. Prof. Milan Kadnar | - | - |  |
| |  | | --- | | Active Methods in Teaching and Learning Mathematics, Informatics and their Applications  CIII-HU-0028-15-2122 | | KOORDINATOR MREŽE  University of Miskolc Faculty of Materials Science and Engineering [Prof. hc. Dr. Péter Zsombor Körtesi](mailto:matjun@uni-miskolc.hu)  Óbuda University  Kando Kalman Faculty of Electrical Engineering  PhD Judit Kovács  Silesian University of Technology  University College of Social Sciences and Philologies  Dr Paweł Wawrzała | 1  1 | 1  1 | |  | | --- | |  |   <http://uni-obuda.hu/en/faculties-and-schools/kalman-kando>  <https://www-arch.polsl.pl/en/Pages/RKJO.aspx> |

\*mjesec dana znači najmanje 5 dana, a najviše 30 dana boravka. Iznosi stipendija razlikuju se s obzirom na duljinu boravka. Moguće je npr. umjesto odlaska 1 osobe na 30 dana otići 2 osobe na 15 dana, ali za to je potrebno tražiti odobrenje.

1. S obzirom da se mobilnost izvan CCEEPUS mreža (tzv. *freemovers*) odobrava s ciljem korištenja preostalih mjeseci stipendija nakon dva prijavna roka za mrežne mobilnosti, u većini se zemalja ova vrsta mobilnosti odobrava samo za ljetni semester (iznimno u zimskome semestru, što ovisi o zemlji i ustanovi domaćina). [↑](#footnote-ref-1)